stanford-oval/wikipedia huggingface dataset:
Blaze Bayley
Ura

Blaze Bayley oli alun perin rock and roll -yhtye Wolfsbanen vokalisti, mutta Bruce Dickinsonin erottua Iron Maidenin laulajan tehtävistä vuonna 1993 Bayley valittiin hänen tilalleen vuonna 1994. Hän lauloi kahdella Iron Maidenin albumilla (The X Factor vuonna 1995 ja Virtual XI vuonna 1998). Molemmat albumit saivat useimmilta levyarvostelijoilta kriittisen vastaanoton ja huonoja arvosanoja, eivätkä ne menestyneet myyntilistoilla yhtä hyvin kuin Iron Maidenin aikaisemmat albumit. Bayley itse sai ankaraa kritiikkiä monilta Iron Maidenin faneilta, koska hänen laulutekniikkansa ja matalampi lauluäänensä erosivat huomattavasti tenori Bruce Dickinsonista. Virtual XI -maailmankiertueen aikana Bayleyn lauluääni kärsi allergisista reaktioista, jotka johtuivat esiintymislavoissa käytetyistä materiaaleista.
Kiertueen aikaisista ääniongelmista johtuen Bayley erotettiin Iron Maidenistä tammikuussa 1999 yhtyeen manageri Rod Smallwoodin neuvoteltua Bruce Dickinsonin ja Iron Maidenin perustajajäsen Steve Harrisin kanssa Dickinsonin paluusta yhtyeen kokoonpanoon. Iron Maiden -uransa päätyttyä Bailey perusti yhtyeen nimellä Blaze. Yhtyeen albumit ovat saaneet yleisesti levyarvostelijoilta hyviä arvosanoja, ja yhtye on julkaissut albumit Silicon Messiah, Tenth Dimension, Blood and Belief sekä live-albumin As Live As It Gets. Yhtyeen kokoonpanon vaihduttua tammikuussa 2007 Bayleytä itseään lukuun ottamatta kokonaan Bayley muutti yhtyeen nimeksi Blaze Bayley. Uudella nimellä on julkaistu live-albumi Alive in Poland, kokoelmalevy The Best of Blaze Bayley sekä studioalbumit The Man Who Would Not Die ja  Promise And Terror.
Vuonna 2011 Bayley ilmoitti Blaze Bayley -yhtyeen hajoamisesta. Syyksi hän ilmoitti yhtyeen taloudellisen tilanteen ja oman terveydentilansa. Myöhemmin Bayley kertoi aikovansa seuraavaksi keskittyä akustiseen musiikkiin.
Yksityiselämä

14. tammikuuta 2007 Blaze Bayley meni naimisiin pitkäaikaisen naisystävänsä Debbien kanssa Gran Canarian saarella. 6. heinäkuuta 2008 Bayleyn vaimo, yhtyeen manageri, Debbie vietiin sairaalaan aivoverenvuodon vuoksi. Debbie kuoli sairaalassa 27. syyskuuta 2008.
Aiheesta muualla

Wikimedia Commonsissa on kuvia tai muita tiedostoja aiheesta .
Blaze Bayleyn yhtyeen viralliset kotisivut (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
Kirkkoharju

Kirkkoharju voi tarkoittaa seuraavia:
harju Kangasalla
kylä Kaavilla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kirkkoharju”, voi hakea sivunnimihaulla, laajalla sivunnimihaulla tai tekstihaulla.
Kayla Williams

| Mitalit | Mitalit | Mitalit |  |
| --- | --- | --- | --- |
|  Kayla Williams (keskellä) hypyn maailmanmestarina 2009. |  Kayla Williams (keskellä) hypyn maailmanmestarina 2009. |  Kayla Williams (keskellä) hypyn maailmanmestarina 2009. |  |
Maa:   Yhdysvallat
Naisten telinevoimistelu
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2009 | hyppy |  |
Kayla Williams (s. 8. toukokuuta 1993) on yhdysvaltalainen telinevoimistelija. Hän aloitti lajin harrastamisen vuonna 1998. Hän asuu Huntingtonissa, Länsi-Virginiassa ja häntä valmentavat Bozhidar Russev ja Hrabrina Spencer.
Williams voitti hypyn maailmanmestaruuden Lontoossa 2009. Hän voitti samana vuonna myös Yhdysvaltojen hyppymestaruuden.
C99

C99 (ent. C9X) on C-kielen versio, joka on ISO-standardi ISO/IEC 9899:1999 (1999).
Versio laajentaa C90 (1990) ominaisuuksia. Versio on korvattu C11 (2011) versiolla.
Standardissa on määritelty tukea eräissä muissa kielissä yleistyneille toiminnoille ja mm. päivitetty tietotyyppien tukea.
Standardille on julkaistu kolme korjausta:
ISO/IEC 9899:1999/Cor 1:2001
ISO/IEC 9899:1999/Cor 2:2004
ISO/IEC 9899:1999/Cor 3:2007
Ominaisuudet

Uudessa standardissa on lisätty ja kehitetty ominaisuuksia:
inline funktioiden tuki
uusia datatyyppejä tyyppijärjestelmään: long long int, boolean-tietotyyppi bool, sekä complex tietotyyppi
restrict-avainsana muuttujien optimointia varten
C++ tyyppiset //-alkuiset kommentit
muuttujia ei tarvise määritellä enää lohkon alussa
automaattisen taulukkomuuttujan varaus parametrin avulla (ns. VLA, Variable Length Array)
makrot vaihtelevanpituisin argumentein
uusia funktiokirjastoja <stdbool.h>, <complex.h>, <tgmath.h>, <inttypes.h> ja funktioita kuten snprintf
määritellyn levyiset kokonaisluvut
parannettu tuki IEEE-liukuluvuille
escape-koodit Unicode-merkeille
C99 vaatii toteutusta antamaan diagnostiikan kun tietotyyppinä on implisiittisesti kokonaislukutyyppi int.
Esimerkiksi ennen C99:ää voi olla:
extern x;
f(y)
{
    register z = g(x) + y;
    return z;
}
.. jossa x, y ja z käsiteltiin tyyppinä int.
Joustavat taulukot

C99:ssä on määritelty joustavan kokoiset taulukkojäsenet viimeisenä elementtinä struct-tietueille, joilla on useampi kuin yksi nimetty jäsenmuuttuja. Joustavat taulukot ovat määritellään tyhjänä indeksinä, jolla viitataan muuttuvapituiseen tietoon muodossa taulukon_tunniste[]. Esimerkiksi:
struct Foo {
   int a;
   int b[];
};
.. jossa b on muuttuvapituinen taulukko.
Koska muuttuvapituinen taulukko on epätäydellinen tyyppi sen kokoa ei saa selville sizeof-operaattorilla.
Aiemmin on käytetty yhden elementin pituisia taulukkoja. GCC-kääntäjässä on laajennus, joka tukee nolla-pituisia taulukkoja sekä se tukee C99-standardin mukaisia joustavia taulukkoja.
Joustavilla taulukoilla voidaan välttää tiettyjä virheitä.
Aiheesta muualla

Final version of the C99 standard with corrigenda TC1, TC2, and TC3 included, formatted as a draft
Rationale for International Standard—Programming Languages—C Revision 5.10
Camille ja Kennerly Kitt

Camille ja Kennerly Kitt
Camille ja Kennerly Kitt ovat yhdysvaltalaisia identtisiä kaksosnäyttelijöitä ja sähkö-/akustisia harpisteja, jotka esiintyvät nimellä Harp Twins. Sisaret ovat julkaisseet yli 80 singleä verkossa sekä neljä cover-albumia. Näyttelijöinä Harp Twins on esiintynyt useissa elokuvissa.
Aiheesta muualla

virallinen sivusto
Boris Schildt

Ernst Boris Schildt (13. joulukuuta 1889 Pori – 25. tammikuuta 1970 Helsinki) oli suomalainen agronomi ja tenniksenpelaaja. Suomen tenniksen ”grand old maniksi” tituleerattu Schildt voitti Suomen ensimmäisen kaksinpelimestaruuden 1912 ja osallistui Pariisin olympialaisiin 1924.
Elämä

Schildtin vanhemmat olivat piirilääkäri Ernst Schildt (1852–1915) ja liikemies Wilhelm Rosenlewin tytär Jenny Johanna Rosenlew (1865–1953). Hän kirjoitti ylioppilaaksi 1910 ja valmistui agronomiksi 1917. Agronomin tutkinnon suoritettuaan Schildt teki elämäntyönsä Rosenlew-konsernin omistaman Harvialan kartanon hoitajana vuoteen 1955 saakka. Hän oli myös Vanajan kunnanvaltuuston jäsen.
Schildtin puoliso oli ruotsalainen Inga Elisabeth Westberg (s. 1895), jonka kanssa hän avioitui Tukholmassa vuonna 1922. Boris Schildtin sisar oli tenniksenpelaaja Ingrid Schildt.
Urheilu-ura

Helsingin Lawn-Tennis Klubia edustanut Schildt voitti saavutti urallaan kaikkiaan 12 sisä- tai ulkokenttien Suomen mestaruutta. Pariisin olympialaisissa 1924 Schildt hävisi ensimmäisellä kierroksella Australian James Bayleylle. Nelinpelissä Schildt ja Runar Granholm aloittivat toiselta kierrokselta ja selvisivät luovutusvoitolla kolmannelle kierrokselle, jossa he hävisivat Ruotsin parille Henning Muller / Charles Wennergren.
Vuonna 1951 Schildt nimettiin Suomen Tennisliiton kunniajäseneksi ensimmäisenä pelaajana yhdessä Arne Grahnin ja Ernst Schybergsonin kanssa.
Urheilu-ura > Saavutukset

kaksinpelin ulkokenttien SM: 1912
nelinpelin ulkokenttien SM: 1913, 1915, 1917, 1923–1926, 1933
nelinpelin sisäkenttien SM: 1924, 1925, 1927
Bret Iwan

| Bret Iwan |
| --- | --- |

Henkilötiedot
Syntynyt: 10. syyskuuta 1982 (ikä 42)  Pasadena, Kalifornia
Ammatti:  Kuvittaja ääninäyttelijä
Näyttelijä
Aktiivisena:  2009–
Merkittävät roolit:  Mikki Hiiri
Aiheesta muualla
IMDb 
Bret Iwan (s. 10. syyskuuta 1982 Pasadena, Kalifornia) on yhdysvaltalainen kuvittaja ja ääninäyttelijä, joka valittiin vuonna 2009 Wayne Allwinen seuraajaksi Mikki Hiiren viralliseksi ääneksi.
Elämäkerta

Iwan valmistui Floridan Ringling College of Art and Designista vuonna 2004 ja työskenteli sittemmin kuvittajana muun muassa Hallmarkissa. Hän sai kutsun Mikki Hiiren koe-esiintymiseen pian Allwinen kuoltua toukokuussa 2009. Sittemmin Iwan on tehnyt piirroksia Mikki Hiirestä, sekä äänittänyt muutamia Disneyn projekteja.
Carlos Roa

Carlos Ángel Roa (s. 15. elokuuta 1969 Santa Fe, Argentiina) on argentiinalainen jalkapallomaalivahti.
Roa aloitti ammattilaisuransa Racing Clubissa vuonna 1988. Hän edusti seuraa useiden vuosien ajan, kunnes siirtyi vuonna 1994 Lanúsin riveihin. Lanúsissa hänen paras saavutuksensa oli Copa CONMEBOLin voitto vuonna 1996. Vuonna 1997 Roa teki sopimuksen espanjalaisen pääsarjajoukkueen RCD Mallorcan kanssa. Mallorcassa hän piti ykkösmaalivahdin paikkaa kaksi ensimmäistä kauttaan, mutta menetti tuon aseman liityttyään seitsemännen päivän adventisteihin. Kausi 1999–2000 jäi kokonaan väliin, kun Roa kulutti vuoden hyväntekeväisyys- ja uskontotyöhön. Johtuen uskonnostaan hän ei voinut pelata perjantai-iltaisin eikä lauantaisin, ja kun ottelut pelattiin useimmiten viikonloppuina, Roa piti pitkän tauon tositoimista. Hän palasi kentille kaudeksi 2000–2001, mutta peliaikaa ei hänelle enää juuri herunut, ja vuonna 2002 hän siirtyi sarjatasoa alemmas Albaceteen. Kuitenkin pian siirron jälkeen Roan peliura keskeytyi jälleen, kun hänellä todettiin kivessyöpä. Kemoterapia ja kuntoutus pitivät hänet poissa vuoden verran. Kyseessä ei ollut Roan ensimmäinen vakavampi sairastuminen, sillä vähän ennen siirtoa Lanúsiin hän sairastui malariaan ollessaan Afrikassa. Toivuttuaan syövästä hän aloitti harjoittelun ensin espanjalaisen pikkuseuran Constancia de Incan joukkueessa, mutta muutti pian takaisin kotimaahansa, ja liittyi vuonna 2004 Olimpoon, jossa hän pääsi vähitellen lähelle menestysvuosiensa virettä.
Argentiinan maajoukkueessa Roa oli ykkösmaalivahtina vuoden 1998 MM-kisoissa, joissa hän piti maalinsa puhtaana kaikissa alkulohkon otteluissa ja sai sankarin aseman torjuttuaan David Battyn ratkaisevan rangaistuspotkun Englantia vastaan pelatun neljännesvälieräottelun rangaistuspotkukilpailussa. Puolivälierissä Argentiina kuitenkin hävisi Alankomaille.
Argentiinan joukkue – Copa América 1997
1 Bassedas |
2 Berizzo |
3 Berti |
4 Calderón |
5 Cardoso |
6 Cardozo |
7 Cruz |
8 Delgado |
9 Gallardo |
10 González |
11 Husaín |
12 López |
13 Martínez |
14 Monserrat |
15 Ojeda |
16 Pellegrino |
17 Pineda |
18 Posse |
19 Roa |
20 Rotchen |
21 Vivas |
22 Zapata |
Valmentaja Passarella
Argentiinan joukkue – Jalkapallon MM-kilpailut 1998
1 Roa |
2 Ayala |
3 Chamot |
4 Pineda |
5 Almeyda |
6 Sensini |
7 López |
8 Simeone |
9 Batistuta |
10 Ortega |
11 Verón |
12 Burgos |
13 Paz |
14 Vivas |
15 Astrada |
16 Berti |
17 Cavallero |
18 Balbo |
19 Crespo |
20 Gallardo |
21 Delgado |
22 Zanetti |
Valmentaja Passarella
Camille van Mulders

Camille van Mulders: Kukka-asetelma pöydällä
Camille van Mulders (1868–1949) oli belgialainen taidemaalari. Van Mulders erikoistui kukka-asetelmien maalaamiseen ja käytti öljyä sekä pastellivärejä. Hänen töitään oli esillä Chicagon vuonna 1893.
Aiheesta muualla

http://www.artnet.com/artists/camille-van-mulders/
Candies

| Candies> Tiedot |
| --- | --- |
Tyylilaji:  pop, soft rock
Kotipaikka:   Tokyo, Japani
Jäsenet:  Ran Ito (Ran)   Yoshiko Tanaka (Sue)   Miki Fujimura (Miki)  
Infobox OKNimi-testi OK: 
Candies (jap. キャンディーズ, Kyandīzu) oli suosittu japanilainen pop–yhtye vuosina 1973–1978. Sen muodosti kolme tyttöä; Ran Ito, Yoshiko Tanaka ja Miki Fujimura.
Yhtyeen ensisingle あなたに夢中 (Anata ni Muchū, suom. Hulluna sinusta) ilmestyi vuonna 1973.
Diskografia > Singlet

Nämä laulut ovat Youtube.
Lead vocal : Sue (1,2,3,4) Ran (5,6,7,8,9,10,11,12,13,14,15,17,18) Miki (16)
|  | Nimi | Vuosi |
| --- | --- | --- |
| 1 | Anata ni Muchū (あなたに夢中, Anata ni Muchū) | 1973 |
| 2 | Soyokaze no Kuchizuke (そよ風のくちづけ, Soyokaze no Kuchizuke) | 1974 |
| 3 | Abunai Doyōbi (危い土曜日, Abunai Doyōbi) | 1974 |
| 4 | Namida no Kisetsu (なみだの季節, Namida no Kisetsu) | 1974 |
| 5 | Toshishita no Otoko no Ko (年下の男の子, Toshishita no Otoko no Ko) | 1975 |
| 6 | Uchiki na Aitsu (内気なあいつ, Uchiki na Aitsu) | 1975 |
| 7 | Sono Ki ni Sasenaide (その気にさせないで, Sono Ki ni Sasenaide) | 1975 |
| 8 | Heart no Ace ga Detekonai  (ハートのエースが出てこない, Heart no Ace ga Detekonai ) | 1975 |
| 9 | Haru Ichiban (春一番, Haru Ichiban) | 1976 |
| 10 | Natsu ga Kita! (夏が来た!, Natsu ga Kita!) | 1976 |
| 11 | Heart Dorobō (ハート泥棒, Heart Dorobō) | 1976 |
| 12 | Aishū no Symphony (哀愁のシンフォニー, Aishū no Symphony) | 1976 |
| 13 | Yasashii Akuma (やさしい悪魔, Yasashii Akuma) | 1977 |
| 14 | Shochū Omimai Mōshiagemasu (暑中お見舞い申し上げます, Shochū Omimai Mōshiagemasu) | 1977 |
| 15 | Un Deux Trois (アン・ドゥ・トロワ, Un Deux Trois) | 1977 |
| 16 | Wana (わな, Wana) | 1977 |
| 17 | Hohoemi Gaeshi (微笑がえし, Hohoemi Gaeshi) | 1978 |
| 18 | Tsubasa (つばさ, Tsubasa) | 1978 |
Diskografia > Video

|  | Nimi | Tyyppi |
| --- | --- | --- |
| 1 | Candies Forever (1978 Final Carnival) | DVD |
| 2 | Candies Treasure (1977-1978 Live) | DVD |
| 3 | Candies Treasure VOL.1 (1977 Live) | Blu-ray |
| 4 | Candies Treasure VOL.2 (1977 Live) | Blu-ray |
| 5 | Candies Treasure VOL.3 (1978 Live) | Blu-ray |
| 6 | Candies Treasure VOL.4 (TV Live) | Blu-ray |
| 7 | The Final Carnival (The Complete Version) | DVD |
Aiheesta muualla

Viralliset sivut
Diskografia
Carlos Puebla

Carlos Puebla
Carlos Puebla (11. syyskuuta 1917 Manzanillo – 12. heinäkuuta 1989 Havanna) oli kuubalainen laulaja, kitaristi ja lauluntekijä.
Hän oli erikoistunut säveltämään boleroita. Fidel Castron tukijoihin kuuluneen Pueblan sanoitukset olivat usein poliittisia. Hänen tunnetuin kappaleensa on vuonna 1965 levytetty Che Guevaraan liittyvä "Hasta Siempre, Comandante".
Bret Harrison

Bret Michael Harrison (s. 6. huhtikuuta 1982 Portland, Oregon) on yhdysvaltalainen näyttelijä ja laulaja. Hän on näytellyt muun muassa sarjoissa Pirunkaupat, Perhe paketissa ja Matalalentoa.
Filmografia

Undressed; Skeet (kaudella 3, 2000)
Orange County; Lonny (2002)
Kova laki: Erikoisyksikkö; Sam Cavanaugh (1 jakso, 2002)
Everybody's Doing It; Travis (2002)
Käytäväpeliä; Doug Baer (1 jakso, 2003)
Home Security; Mike (2003)
Lightning Bug; Green Graves (2004)
Perhe paketissa; Brad O'Keefe (65 jaksoa, 2001–2005)
O.C.; Danny/Swerve (2 jaksoa)
70's Show; Charlie Richardson (5 jaksoa, 2005)
Matalalentoa; Sam Sullivan (17 jaksoa, 2006–2007)
Deal; Alex Stillman (2008)
Pirunkaupat; Sam Oliver (31 jaksoa, 2007–2009)
Mardi Gras; (2010)
Bret McKenzie

Bret McKenzie vuonna 2014.
Bret McKenzie (s. 1976) on uusiseelantilainen muusikko, näyttelijä ja koomikko, joka tunnetaan Flight of the Conchords -duon toisena osapuolena Jemaine Clementin rinnalla. Kaksikko on pääosassa BBC:n radiokuunnelmasarjassa sekä HBO:n kahden tuotantokauden mittaisessa televisiosarjassa Flight of the Conchords (2007–2009). McKenzie on näytellyt Peter Jacksonin Taru sormusten herrasta- ja Hobitti-elokuvatrilogioissa ja kirjoittanut Oscar-palkitun kappaleen ”Man or Muppet” elokuvaan The Muppets (2011).
Ensimmäisessä Taru sormusten herrasta -elokuvassa, Sormuksen ritareissa (2001), McKenziellä on vain parin sekunnin mittainen vuorosanaton rooli. Hän esittää Elrondin neuvonpitoon osallistuvaa haltiaa. Jotkut katsojat kiinnittivät kuitenkin huomionsa McKenzieen ja nimettömän hahmon ympärille syntyi pieni internet-ilmiö. Hahmo sai kutsumanimen Figwit, lyhenteenä hänen lyhyttä esiintymistään kuvaavasta lausahduksesta ”Frodo is grea ... who is that?” (suomeksi jotakuinkin ”Frodo on mahtav– – kuka tuo on?”). Elokuvantekijätkin huomasivat ilmiön ja McKenzie pääsi uusimaan roolinsa trilogian päätösosassa, Kuninkaan paluussa (2003). Tällä kertaa hän sai myös yhden repliikin. Vuosikymmentä myöhemmin McKenzie sai roolin Lindirinä, Rivendellin haltiana, Jacksonin Hobitti-elokuvatrilogiassa.
Aiheesta muualla

Kuvia tai muita tiedostoja aiheesta Bret McKenzie Wikimedia Commonsissa
Bret McKenzie Internet Movie Databasessa. (englanniksi)
Calliphora Vomitoria Introitus

| Calliphora Vomitoria Introitus Pyuria |
| --- | --- | --- |

Studioalbumin tiedot
 Julkaistu: 25. tammikuuta 2005
 Tyylilaji: death metal, thrash metal
 Kesto: 35.01
 Levy-yhtiö: Crash Music
Pyurian muut julkaisut
| Sublime Metrics Reallocation (EP) 2003 | Calliphora Vomitoria Introitus 2005 | Oubliette Ontology 2007 |
Calliphora Vomitoria Introitus on suomalaisen death/thrash metal -yhtyeen Pyurian esikoisalbumi. Se julkaistiin vuonna 2005 levymerkillä Crash Music.
Kappaleet

To Breathe One's Last – 0.31
In Rotten Remains - Forgotten Names Lie – 4.59
Douleur Mortelle – 3.48
Murder Metaframe – 3.48
Nemesis Mausoleum – 4.33
Formaldehyde Bride - Subcutaneous Phagocytosis – 4.27
Ghoulish – 3.31
Field Court-Marshall – 3.59
Flaunting Moldering Metrics – 5.25
Aiheesta muualla

Calliphora Vomitoria Introitus Discogsissa. (englanniksi)
Albumi Calliphora Vomitoria Introitus Encyclopaedia Metallum -sivustolla (englanniksi)
Borneonpiispahaikara

| Borneonpiispahaikara |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Haikaralinnut Ciconiiformes
Heimo::  Kattohaikarat Ciconiidae
Suku::  Kattohaikarat Ciconia
Laji::  stormi
Kaksiosainen nimi
 Ciconia stormi  Blasius, 1896 
Katso myös
   Borneonpiispahaikara Wikispeciesissä   Borneonpiispahaikara Commonsissa 
Infobox OKNimi-testi OKIUCN-testi OK: 
Borneonpiispahaikara (Ciconia stormi) on kattohaikaroihin kuuluva lintulaji. Se on erittäin uhanalainen.
Koko ja ulkonäkö

Borneonpiispahaikara kasvaa noin 75–91-senttiseksi. Se on suurimmaksi osaksi musta, mutta höyhenpeitteessä on myös valkoisia alueita. Nokka on punainen, ja silmää ympäröi keltainen rengas.
Levinneisyys

Borneonpiispahaikaraa on tavattu Borneon saaren lisäksi Sumatralla, Thaimaan eteläisimmissä osissa sekä Malesian niemimaalla. Populaation kooksi arvellaan 250-500 yksilöä. Borneonpiispahaikaraa uhkaavat etenkin metsien hakkuut. Laji on suojeltu Thaimaassa, Malesiassa ja Indonesiassa.
Bibliometriikka

Bibliometriikka on tieteellisen viestinnän painettujen julkaisujen tutkimusta. Se on määrällistä tutkimusta, joka kohdistuu tutkimuskirjallisuuteen ja sen tavoitteena on analysoida ja mallintaa tieteen ja teknologian kehitystä siten, että voidaan seurata eri julkaisujen saamaa suosiota tieteellisessä kirjoittamisessa. Bibliometriikka tutkii mm. viitatuimpia julkaisuja, tieteellisten julkaisujen määrää sekä niiden keskinäisiä viittauksia . Julkaisujen valtava määrä lisää tarvetta tieteellisen viestinnän systemaattiseen tarkasteluun.
Bibliometriikan historia alkaa 1920-luvulta, jolloin E. W. Hulme alkoi käyttää nimitystä tilastollinen bibliografia. Bibliometriikassa on aineksia mm. informaatiotutkimuksesta, matematiikasta, tilastotieteestä, tieteen yhteisöllisten piirteiden tutkimuksesta, tietojenkäsittelytieteestä ja tieteenhistoriasta.. 
Skientometriikka-nimitys on tullut osin bibliometriikka-termin rinnalle. Skientometriikka on käännös venäjänkielisestä sanasta naukometrija, joka tarkoittaa tieteen ja teknologian tuotoksia mittaavaa tutkimusta. Lisäksi käytössä ovat termit informetriikka ja 2000-luvulla syntynyt webometrinen tutkimus, jonka kohteena ovat verkkojulkaisut .
Keskeiset käsitteet ja suuntaukset

Keskeisiä suuntauksia bibliometriikassa ovat metodologinen ja matemaattinen suuntaus.
Keskeiset käsitteet ja suuntaukset > Bibliometrisen analyysin suuntauksia

Alan analyysityyppejä ovat esimerkiksi viiteanalyysi, lähdeanalyysi ja viittausanalyysi. Viiteanalyysi on kattokäsite, jonka alle kuuluu kaikki viittaamiseen perustuva tutkimus. Lähdeanalyysissä tarkastellaan lähdeteoksia niiden käyttäjän näkökulmasta.
Viittausanalyysissä tarkastellaan julkaisujen käyttöä sekä käytöstä pois jäämistä ja tutkitaan sitä, miten paljon huomiota julkaisut tai kirjoittajat ovat saaneet.
Muita analyysityyppejä ovat diffuusioanalyysi, yhteisviittausanalyysia ja yhteissana-analyysi.
Diffuusioanalyysissä tutkitaan jonkin alan termin (esim. happosade) levinneisyyttä tieteellisessä kirjallisuudessa.
Yhteissana-analyysissä kartoitetaan kognitiivisia verkostoja. Menetelmä on suosittu sen kehittäjämaassa Ranskassa, jossa sen kehitti Michel Callonin johtama ranskalainen tutkimusryhmä. Viittausten sijaan yhteissana-analyysissä haetaan avainsanoja julkaisujen otsikoista ja tiivistelmistä.